text: Se billeder: Gasmotorvej åbnes
  30 september 2013 kl. 07.52
  Energinet.dk indvier mandag en 94 kilometer lang gasledning til Tyskland og en kompressorstation i Egtved ved Vejle, der kan hente gas fra Europa og sende den helt op i Sverige.
  Anlægget skal sikre naturgasforsyningen til 400.000 gaskunder, selv om gassen fra Nordsøen efterhånden slipper op.
  Det er forberedt på at transportere biogas og gas fremstillet ved hjælp af elektricitet, så investeringen er ikke tabt, hvis de europæiske gasreserver også slipper op.
  Gasledningen kan ved hjælp af kompressorstationen transportere 700.000 kubikmeter gas i timen. Den binder gasforsyningen i hele landet sammen, og gassen kan også sendes videre til Sverige.
  Anlægget i Egtved styres fra et lokalt kontrolcenter, der bliver bemandet døgnet rundt.
  Det har kostet 1,7 milliarder kroner. Energinet.dk ? og dermed gasforbrugerne ? betaler den ene halvdel, EU?s genopretningsprogram for energiområdet betaler den anden halvdel.
  240 gæster vil deltage i indvielsen, blandt andre energiminister Martin Lidegaard (R) og EU?s generaldirektør for energi Philip Lowe.
  